Ελάτε να γνωρίσουμε την Αφρική
2025-05-21 08:00 - 17:00 (Europe/Athens) | Book & Play, ΕΛ. ΒΕΝΙΖΕΛΟΥ 76, Αθήνα, 14231
Με αφορμή τη φετινή θεματική της Εβδομάδας Μικρών Βιβλιοπωλείων, “Βιβλιοπωλεία χωρίς Σύνορα”, σας καλούμε σε ένα μοναδικό εργαστήρι αφιερωμένο στη “γη των χιλίων ρυθμών”, την Αφρική!
Χοροί, μουσικές και τραγούδια από την Αφρική θα γεμίσουν το χώρο του Book&Play σε αυτό το εργαστήρι φιλαναγνωσίας και μουσικοκινητικής με την Καλλιόπη Καρδούλια.
Θα ταξιδέψουμε μέχρι τη σαβάνα, θα παίξουμε τύμπανα και άλλα κρουστά όργανα και θα γνωρίσουμε το body percussion μέσα από διασκεδαστικά αφρικανικά παιχνιδοτράγουδα.
Για παιδιά 2,5+

Το bookspa επισκέπτεται
2025-05-26 09:00 | Bookspa, Αχιλλέα Σερφιώτη 2, Παιανία, 19002, Ελλάδα
Με αφορμή την Εβδομάδα Μικρών Βιβλιοπωλείων, το βιβλιοπωλείο μας «σπάει τα τείχη» και επισκέπτεται το νηπιαγωγείο της γειτονιάς για μια διασκεδαστική και γεμάτη φαντασία δράση! Τα παιδιά θα συμμετάσχουν σε ένα τρελό παιχνίδι, βασισμένο στο βιβλίο “Οι αλλιώτικοι μικροί γονείς μου” (εκδ. Μάρτης).
Μια ευκαιρία για δημιουργική ανατροπή στην κατανόηση του κόσμου γύρω μας!
Για παιδιά 4+

Ζωγράφισε έναν κόσμο για όλους
2025-05-26 09:00 - 2025-05-30 14:00 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Τα παιδιά ζωγραφίζουν έναν κόσμο χωρίς σύνορα, έναν κόσμο για όλους. Τα έργα τους θα εκτεθούν στο ΠΕΤΡΑ ΨΑΛΙΔΙ ΧΑΡΤΙ. Θα πραγματοποιείται ψηφοφορία από τους πελάτες του βιβλιοπωλείου μας και η νικήτρια ή ο νικητής θα πάρει δώρο ένα βιβλίο. Δήλωση συμμετοχής με έργο (ζωγραφιά, κατασκευή, κλπ.) μέχρι 30/05/2025.
Για όλες τις ηλικίες (Απαραίτητη η δήλωση συμμετοχής)

Άμμος στη Χάρτα!
2025-05-26 09:00 - 2025-05-30 17:00 | ΧΑΡΤΑ Βιβλιοπωλείο – καφενείο, Σκενδεράνη 16, Βόλος, 38221, Ελλάδα
Γνωριμία με τα υπέροχα παιδικά βιβλία των εκδόσεων ΑΜΜΟΣ, που κατά την Εβδομάδα Μικρών Βιβλιοπωλείων θα διατίθενται στη Χάρτα με έκπτωση.
Για όλες τις ηλικίες

Τέχνες Χωρίς Σύνορα
2025-05-26 09:00 - 2025-05-30 21:00 | ALPA BookStories, Ορεστείων 2 (Πλατεία Μακεδονομάχων & Πλατεία Βαν Φλιτ), Καστοριά, 52100, Ελλάδα
Οι τέχνες δεν ξέρουν από όρια. Δεν έχουν σύνορα. Μας φέρνουν πιο κοντά στον εαυτό μας και στους άλλους, πέρα από γεωγραφικούς, πολιτισμικούς και κοινωνικούς φραγμούς.
Στο πλαίσιο της Εβδομάδας Μικρών Βιβλιοπωλείων, καλούμε τους μικρούς μας φίλους να εμπνευστούν από ιστορίες του κόσμου, ανθρώπους και κουλτούρες της υφηλίου, και να το αποτυπώσουν ζωγραφίζοντας!
Φέρτε μας τις ζωγραφιές σας καθ’ όλη τη διάρκεια της εβδομάδας
Οι δύο πρώτες συμμετοχές κερδίζουν από ένα βιβλίο — φυσικά για την Τέχνη!
Για παιδιά 6+

Χάρισε ένα φίλο!
2025-05-26 09:00 - 2025-05-30 21:00 | ALPA BookStories, Ορεστείων 2 (Πλατεία Μακεδονομάχων & Πλατεία Βαν Φλιτ), Καστοριά, 52100, Ελλάδα
Μια παράδοση που αγαπάμε στην Εβδομάδα Μικρών Βιβλιοπωλείων!
Κάθε χρόνο, ενώνουμε τις δυνάμεις μας για να ενισχύσουμε μια τοπική βιβλιοθήκη. Φέτος, σειρά έχει το 3ο Νηπιαγωγείο και Δημοτικό Σχολείο της γειτονιάς μας!
Χαρίστε βιβλία που ήδη έχετε ή αγοράστε καινούρια από το ALPA BookStories, με ειδική έκπτωση για τη δράση.
Γιατί τα βιβλία αξίζει να τα μοιραζόμαστε!
Για όλες τις ηλικίες

Ετοιμάστε βαλίτσες, φεύγουμε για Πόλ(ι)ς μακρινές!
2025-05-26 09:00 - 2025-05-30 21:00 | ALPA BookStories, Ορεστείων 2 (Πλατεία Μακεδονομάχων & Πλατεία Βαν Φλιτ), Καστοριά, 52100, Ελλάδα
Το Βιβλιοπωλείο ALPA BookStories και οι Εκδόσεις Πόλις σας ταξιδεύουν σ’ όλο τον κόσμο!
Έχετε διάθεση για ένα ταξιδάκι; Νιώθετε τυχεροί ή περιπετειώδεις; Ή μήπως έχετε ανάγκη να ξεφύγετε από τη ρουτίνα και να χαθείτε σε τόπους ανεξερεύνητους; Σας έχουμε τη λύση!
“Εισιτήρια” για αναγνωστικούς προορισμούς που δεν φαντάζεστε θα βρείτε στο βιβλιοπωλείο καθ’ όλη τη διάρκεια της εβδομάδας.
Για ενήλικες

Ραντεβού στα τυφλά μ' ένα βιβλίο
2025-05-26 10:00 - 2025-05-30 21:00 | Koukoubook, Αγν στρατιώτου 34, Καλλιθέα Αθήνα, 17673, Ελλάδα
Διάλεξε βιβλίο βασισμένος/η μόνο στα 5 στοιχεία που αναγράφονται στη συσκευασία του!
Η δράση αυτή διαρκεί καθ’ όλη τη διάρκεια του χρόνου και ενθαρρύνει την ανακάλυψη νέων βιβλίων με διαφορετικό τρόπο!
Για ενήλικες

HELP US HELP YOU HELP THEM βιβλιοBAZAAR
2025-05-26 11:00 - 2025-05-30 18:00 | Οκτάνα, Ισαύρων 8, Θεσσαλονίκη, 54622, Ελλάδα
το ντεμέκ αφεντικό της οκτάνας και τα [γ]καρντάσια της θα κάνουν μια απόπειρα να συλλέξουν βιβλία και να τα προωθήσουν σε άτομα που δεν έχουν εύκολη πρόσβαση αυτά.
[περισσότερες λεπτομέρειες θα ανακοινώνονται στα σόσιαλ της ΟΚΤάΝΑΣ // more info @oktana_books / @oktanabooks on all platforms]
follow #oktanabooks
Για όλες τις ηλικίες

Ταξίδι στην Ιαπωνία – Εμπνευσμένο από τον Ιάπωνα καλλιτέχνη Χοκουσάι
2025-05-26 17:30 | Αστερόπλοιο, ΤΡΑΛΛΕΩΝ 80, Γαλάτσι, Αθήνα, 11146
Ελάτε να φτιάξουμε έργα τέχνης, εμπνευσμένα από την τεχνική του μοναδικού Ιάπωνα χαράκτη Χοκουσάι, ταξιδεύοντας στα τοπία της μακρινής Ιαπωνίας.
Τα παιδιά θα δημιουργήσουν τα δικά τους ανάγλυφα σχέδια χρησιμοποιώντας τσάι και σπάγγο και θα τα μετατρέψουν σε τύπωμα, που θα πάρουν μαζί τους στο τέλος του εργαστηρίου.
Η δράση βασίζεται στο βιβλίο «Αυτό το βιβλίο θα σε κάνει καλλιτέχνη» (εκδ. Πατάκη).
Κόστος συμμετοχής: 13 ευρώ
Για παιδιά 3+ (Απαραίτητη η δήλωση συμμετοχής)

Πετάει, πετάει.... το καλοκαίρι;
2025-05-26 17:30 | Η Γωνιά σου, ΠΡΟΙΚΟΝΗΣΟΥ 56, Κερατσίνι, 18755, ΕΛΛΑΔΑ
Η Σεβαστή Χατζησαββίδου και η Έφη Κοκκινάκη επιστρέφουν και μας ταξιδεύουν στα χρώματα του καλοκαιριού.
Είναι άραγε μια ιστορία ή μήπως είναι ένα ποίημα;
Ίσως τελικά να είναι απλώς ένα παιχνίδι.
Με τόσα, κι άλλα τόσα,
κι άλλο τόσα,
Τα καλοκαίρια ανοίγουν πανιά.
Έρχονται… Φεύγουν…
Ξανά και ξανά… (εκδ. Σιέλ)
Για παιδιά 3+

Η τυχερή μου μέρα
2025-05-26 18:00 | PsalidiXarti.gr, Φιλίππου 30, Δράμα, 66100, Ελλάδα
Η αγάπη μας για το παιδικό βιβλίο μας ενώνει με τη δραμινή συγγραφέα Χρυσούλα Καρολίδου που θα μας παρουσιάσει με τον μοναδικό διαδραστικό της τρόπο το βιβλίο της “Η τυχερή μου μέρα” (εκδ. Σιέλ).
Ετοιμάσαμε ένα ξεχωριστό απόγευμα στο παιχνιδιάρικο παιδικό μας βιβλιοπωλείο με καλεσμένους όλους εσάς!
Για όλες τις ηλικίες

Ταξίδια στους ήχους του κόσμου
2025-05-26 18:00 | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Με αφορμή την σειρά βιβλίων “Γνωρίζω τους ήχους του κόσμου” (εκδ. Πατάκη)
η μουσικοπαιδαγωγός Πένυ Αβράμπεκη ταξιδεύει τα πολύ μικρά παιδιά στον κόσμο των ήχων με μια διαδραστική παρουσίαση.
Η δράση απευθύνεται σε παιδιά 1–3 ετών μαζί με τους γονείς τους.
Για παιδιά 1+ (Απαραίτητη η δήλωση συμμετοχής)

Ένα μήλο στο κεφάλι μου
2025-05-26 18:00 | Βινιέτα, Κανάρη 66, Θεσσαλονίκη, 54453, Ελλάδα
Με αφορμή το βιβλίο “Ενα μήλο στο κεφάλι μου” (εκδ. Πατακη) ο Δημήτρης Μπασλάμ μαζί με την κιθάρα του μας αφηγείται μια ιστορία για τις διαστάσεις που έχει ο κόσμος στα μάτια των παιδιών: τεράστιες!
Για παιδιά 4+

Μιλώντας για το άγχος με τα παιδιά μας
2025-05-26 18:00 | Κουκουβάγια For Curious Minds, ΒΡΑΣΙΔΟΥ 115, Σπάρτη, 23100, ΕΛΛΑΔΑ
Πρόγραμμα:
18:00 | Υποδοχή με μουσική χαλάρωσης & ζωγραφική συναισθημάτων
Τα παιδιά καλούνται να ζωγραφίσουν «πώς νιώθω όταν αγχώνομαι» σε μικρά καρτελάκια.
18:15 | Ανάγνωση παραμυθιών για το άγχος και τις δυσκολίες
Το άγχος μου κι εγώ
Ένα παραμύθι που βοηθάει τα παιδιά να κατανοήσουν τα δύσκολα συναισθήματα
18:40 | Σύντομη συζήτηση με γονείς & παιδιά
Μέσα από βιωματικές ερωτήσεις:
«Πού νιώθεις το άγχος στο σώμα σου;»
«Τι σε βοηθάει όταν νιώθεις φόβο ή πίεση;»
19:00 | Κατασκευή “Φυλαχτού Ανάσας”
Τα παιδιά φτιάχνουν ένα μικρό σακουλάκι με λεβάντα ή ένα χαρτάκι με θετική φράση για να το έχουν κοντά τους όταν νιώθουν άγχος.
19:20 | Κλείσιμο με χαλαρωτική αναπνοή – Γονείς & παιδιά μαζί
Ένας απλός οδηγός αναπνοής με ιστοριούλα (π.χ. «φουσκώνω ένα μπαλόνι με την κοιλιά μου»).
Για παιδιά 4+ (Απαραίτητη η δήλωση συμμετοχής)

εργαστήριο οπτικουστικής αφήγησης [Δήμητρα Κατρανιά]
2025-05-26 18:00 - 2025-05-30 20:00 | Οκτάνα, Ισαύρων 8, Θεσσαλονίκη, 54622, Ελλάδα
τι εννοούμε όταν λέμε οπτικοακουστική αφήγηση;
από τα χολλυγουντιανά blockbuster και τα κλασσικά sit coms εως τα βίνδεα στο tik – tok
υπάρχουν κοινές αρχές και τεχνικές αφήγησεις τις οποίες θα ανακαλύψουμε στο εργαστήριο.
εισαγωγή στο σενάριο
making a scene
film vs tv
τι παίζει με το θέατρο;
είναι η σκαλέτα [aka in treatment]
γιατί δεν μπορούμε να ξεφύγουμε από την τρίπρακτη δομή;
[όλη η αλήθεια εδώ]. το εργαστήριο θα πραγματοποιηθεί σε τρεις συναντήσεις
Δευτέρα – Τετάρτη – Σάββατο 6 με 8 μ.μ.
Για ενήλικες (Απαραίτητη η δήλωση συμμετοχής)

Υπό καθεστώς ομηρίας
2025-05-26 19:00 | Μονόκλ, Φειδίου 11, Αθήνα, 10678, Ελλάδα
Οι εκδόσεις Μετρονόμος και το βιβλιοπωλείο Μονόκλ
στο πλαίσιο της Εβδομάδας Μικρών Βιβλιοπωλείων
σας προσκαλούν στην παρουσίαση της ποιητικής συλλογής
του Δημήτρη Μπαλτά,
Υπό καθεστώς ομηρίας
τη Δευτέρα 26 Μαΐου στις 7.00 μ.μ.
στον χώρο του βιβλιοπωλείου
Για το βιβλίο θα μιλήσουν οι: Χρύσα Νικολάκη, Κριτικός λογοτεχνίας (Μ.Α.), Θεολόγος, Συγγραφέας & Αντώνης Τσόκος, Ποιητής.
Ποιήματα θα διαβάσει η Γεωργία Σύκα, συγγραφέας, τραγουδίστρια, εκπαιδευτικός.
Για ενήλικες

Κώστας Μπαρμπάτσης: Βιβλιοπώλης για μια μέρα
2025-05-26 19:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
Ο συγγραφέας της “Λυκοχαβιάς” (εκδόσεις Κέδρος) Κώστας Μπαρμπάτσης γίνεται βιβλιοπώλης για μια μέρα στις Ακυβέρνητες Πολιτείες.
Τη Δευτέρα 26 Μαΐου (μετά τις) 19:00 προτείνει βιβλία και συνομιλεί με το αναγνωστικό κοινό, πίνοντας τσάι και ακούγοντας μουσική.
Για όλες τις ηλικίες

Tόλμησε να είσαι εσύ
2025-05-26 19:00 | ΚΟΥΚίΔΑ, Αποστόλου Παύλου 64, Κόρινθος, 20131, Ελλάδα
Με τον Κυριάκο Μούρτζη και τον Άγγελο Λεβέντη θα ζήσουμε
μια κοινή εμπειρία αφήγησης, παιχνιδιού και συναισθηματικής έκφρασης
με αφετηρία τα βιβλία “Κουμπί είμαι κι εγώ” (εκδ. Key Βooks) και
“Η επτασφράγιστη βιβλιοθήκη” (εκδ. Διόπτρα).
Γιατί η μοναδικότητα δεν έχει ηλικία.
Για όλες τις ηλικίες

Σπίτια του κόσμου
2025-05-26 19:00 | Αστερόπλοιο, ΤΡΑΛΛΕΩΝ 80, Γαλάτσι, Αθήνα, 11146
Τα αγαπημένα μας τουβλάκια ζωντανεύουν οικισμούς από διάφορα μέρη του πλανήτη μας: ένα ιγκλού, ένα ασιατικό χωριό, ένα μεσαιωνικό κάστρο και ό,τι άλλο βάλει η φαντασία μας.
Θα συζητήσουμε τι κάνει ένα «σπίτι» να είναι σπίτι, πώς ζουν οι άνθρωποι σε μακρινές χώρες και θα φτιάξουμε ένα γιγάντιο σπίτι για να χωράει όλους όσους το έχουν ανάγκη.
Η δράση θα πραγματοποιηθεί με τη συνοδεία των βιβλίων «Σπίτια του κόσμου» (εκδ. Κόκκινη κλωστή δεμένη) και «Φυλές» (εκδ. Ψυχογιός).
Για παιδιά 3+ (Απαραίτητη η δήλωση συμμετοχής)

pArt of you
2025-05-26 19:00 | Πολύεδρο, ΚΑΝΑΚΑΡΗ 147, Πάτρα, 26441, ΕΛΛΑΔΑ
Παρουσίαση του βιβλίου “Part of You. Η τέχνη συναντά την πρόληψη”, της Ελευθερίας Παππά, (εκδ. Φίλντισι).
Μέσα από τη δημιουργία ενός καινοτόμου προγράμματος ψυχοκοινωνικής υποστήριξης μαθητών Δημοτικού, επιχειρείται η πρόληψη μέσα από την καλλιέργεια σημαντικών δεξιοτήτων ζωής αλλά και την ενίσχυση του βαθμού της ψυχικής τους ανθεκτικότητας.
Για όλες τις ηλικίες

Γυναίκες συγγραφείς του "Βακχικού"
2025-05-26 19:00 | Μεσιέ Σαρλό, ΓΙΑΝΝΗ ΑΓΓΕΛΟΥ 3, ΧΑΡΙΛΑΟΥ, Θεσσαλονίκη, 54250, ΕΛΛΑΔΑ
Κείμενα των Σύλβας Γαλβά, Αριστούλας Δάλλη και Θάλειας Μακρίδου-Τσιάβου
Μια εξερεύνηση της μνήμης, της μεταμόρφωσης και της επιθυμίας:
Πώς συνδέονται οι θεατές και οι δράστες με το “δέρμα της φώκιας”; Πώς ταξιδεύουν μαζί σε αχαρτογράφητα νερά, όπου τα όρια ανάμεσα στον μύθο και την εμπειρία θολώνουν;
Για ενήλικες

Ηλιακτίδες αγκαλιάς στο πεντάγραμμο της αγάπης
2025-05-26 19:00 | Φωτίου Μύρενα, ΑΕΡ. ΓΙΑΝΝΑΡΕΛΗ 3, ΜΥΤΙΛΗΝΗ, Λέσβος, 81100, ΕΛΛΑΔΑ
Ο Κ. Μανιάτης θα μας παρουσιάσει το βιβλίο του “Ηλιακτίδες αγκαλιάς στο πεντάγραμμο της αγάπης”, (εκδ. Μπαρμπουνάκης).
Μας προσκαλεί σε ένα βαθύτατο ταξίδι στον κόσμο της ποίησης και της λογοτεχνίας, όπου η ψυχή και η σκέψη συναντιούνται για να δημιουργήσουν ένα πλούσιο μωσαϊκό.
Για ενήλικες

Για κάτσε να σου πω...πώς να μιλάς σωστά
2025-05-26 19:00 | Mindthebook, 25ης Μαρτιου 93, Ευοσμος, 56224, Ελλάδα
Η Ιωάννα Κουρκούδιαλου, συγγραφέας, φιλόλογος, σύμβουλος επικοινωνίας και καθηγήτρια βελτίωσης του λόγου και της δημόσιας ομιλίας, θα παρουσιάσει το πρώτο της βιβλίο “Για κάτσε να σου πω…πώς να μιλάς σωστά” (εκδ. Μεταίχμιο).
Τα 100 πιο συνηθισμένα λάθη που κάνουμε στον προφορικό και τον γραπτό λόγο, είτε από συνήθεια είτε από άγνοια και αφορούν τη σημασία και τη χρήση λέξεων και φράσεων.
Για όλες τις ηλικίες

Γεννιέται ο κόσμος
2025-05-26 19:30 | PennyLane, Ομήρου 2, Νέα Σμύρνη, 17121, Ελλάδα
Παρουσίαση του βιβλίου “Γεννιέται ο κόσμος”
της Βάσιας Τζανακάρη (εκδ. Καστανιώτη).
Γεννιέσαι, γεννιέμαι και περνούν χιλιάδες μέρες.
Μια νύχτα του Δεκέμβρη ένας άντρας μπαίνει σε ένα ουζερί στην Ευελπίδων, μια γυναίκα γυρίζει να τον αντικρίσει και γεννιέται ο κόσμος. Ίσως βέβαια να είναι ο κόσμος που υπήρχε πάντα, μόνο που τώρα μοιάζει ξανά καινούργιος και αστραφτερός. Μια αναζήτηση φτάνει στο τέλος της, νέοι δρόμοι ανοίγονται, το κοντέρ μηδενίζει.
Για ενήλικες

Ο τρόπος που λες το όνομά μου
2025-05-26 19:30 - 21:00 | Βιβλιοτρόπιο, Καζαντζή 25, Αγρίνιο, 30131, Greece
Παρουσίαση του νέου βιβλίου του Κώστα Κρομμύδα, “Ο τρόπος που λες το όνομά μου” (εκδ. Διόπτρα).

Για χρόνια, ένα μόνο συναίσθημα βασίλευε στην ψυχή μου. Μοναξιά. Όχι η μοναξιά των μοναχικών ανθρώπων, αλλά αυτών που έχουν κάποιον δίπλα τους. Όλα άλλαξαν τη μέρα που κατάλαβα πόσο εύκολο ήταν να χάσω ό,τι αγαπούσα πιο πολύ σε αυτόν τον κόσμο. Θέλει γενναιότητα και δύναμη για να πάρεις την απόφαση να αλλάξεις τη ζωή σου. Την απόφαση που θα σε ωθήσει να προχωρήσεις παρακάτω.
Για ενήλικες

Συνάντηση με τον συγγραφέα Σπύρο Κόλλα
2025-05-27 10:00 - 12:30 | Koukoubook, Αγν στρατιώτου 34, Καλλιθέα Αθήνα, 17673, Ελλάδα
Στο πλαίσιο της Εβδομάδας Μικρών Βιβλιοπωλείων, τη Δευτέρα 27 Μαΐου, ο συγγραφέας Σπύρος Κόλλας (εκδ. Σιέλ) επισκέπτεται το Koukoubook για μια ιδιαίτερη εκδήλωση αφιερωμένη στο βιβλίο του, «Ένα γράμμα».
Οι μαθητές και οι μαθήτριες της Β΄ τάξης από το 3ο Δημοτικό Σχολείο Πεύκης και το 4ο Δημοτικό Σχολείο Μοσχάτου, που έχουν ήδη ανταλλάξει μεταξύ τους γράμματα με αφορμή το βιβλίο, θα συναντηθούν για πρώτη φορά και θα συνομιλήσουν με τον συγγραφέα, ολοκληρώνοντας με τον πιο όμορφο τρόπο τη δράση τους!
Μια γιορτή επικοινωνίας, γραφής και έμπνευσης για τους μικρούς μας αναγνώστες και αναγνώστριες!
Για τους μαθητές και τις μαθήτριες των σχολείων

Ανοιξιάτικες βρεφικές αναγνώσεις
2025-05-27 11:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Ο Γάτος Μαουρίτσιο και η Μαρία Γίτσα φτιάχνουν τον κύκλο της ανάγνωσης για τα πολύ μικρά παιδιά και διαβάζουν αγαπημένες ιστορίες .
Για παιδιά 1 έως 2,5 ετών
Για παιδιά 1+ (Απαραίτητη η δήλωση συμμετοχής)

Μια μέρα αφιερωμένη στη Γάζα
2025-05-27 14:30 - 22:00 | Βιβλιοπωλείο ΑΜΟΝΙ, Ανταίου 2, Άνω Πετράλωνα, Αθήνα, 11852, Ελλάδα
Το Βιβλιοπωλείο Αμόνι και η Κολεκτίβα Εργασίας Περιβολάκι σας περιμένουν σε μια ημέρα αφιερωμένη στη Γάζα.
2.30μμ: Έκθεση βιβλίου με αραβική λογοτεχνία, πολιτικά δοκίμια, ιστορία της Παλαιστίνης και του αραβικού κόσμου και αντιαποικιακή θεωρία.
7.00μμ: Ποίηση σε καιρό γενοκτονίας // Βιντεοσκοπημένες παρεμβάσεις: Fidaa Ziad – ποιήτρια (Γάζα), Τζένη Καραβάτου – μεταφράστρια (Θεσ/νικη). Θα ακολουθήσει απαγγελία αραβικής ποίησης από τις ποιήτριες Ευτυχία Κατελανάκη και Ρανίν Μπέιντας.
8.00μμ: Βιβλία και βιβλιοθήκες σε καιρό πολέμου // Βιντεοσκοπημένες παρεμβάσεις: Mahdi Karera (Γάζα), από Συρία: Bashar Abbas (Συρία), Hatem Elyas (Σουδάν), Jassem Mouhamed (Ιράκ). Την εκδήλωση θα κλείσει η Nawzat Hadid, με μία σύντομη ιστορία του βιβλίου στην Παλαιστίνη από την Νάκμπα του 1948 ως τη Γάζα σήμερα.
Για ενήλικες

Η Σελήνη στο Παρίσι
2025-05-27 17:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Με αφορμή το βιβλίο “Η Σελήνη στο Παρίσι” (εκδ. Φουρφούρι) της Αρετή Κατσαντώνη, το εργαστήριο φιλαναγνωσίας “Με ένα βιβλίο πετάς!” ταξιδεύει στο Παρίσι! Ξεναγός μας θα είναι η Σελήνη, μια μύγα που θα μας πάει μια βόλτα στην πόλη του φωτός.
Το εργαστήρι αφορά ηλικίες 4-6 ετών
Κόστος συμμετοχής: 10 ευρώ
Για παιδιά 4+ (Απαραίτητη η δήλωση συμμετοχής)
